བདེ་གཤེགས་མཆོད་རྟེན་རྣམ་བརྒྱད་ནི།སྤྱི་ལོ་ལོར་སོག་རུའི་རྒན་པོ་ཁོན་ཐར་ཚེ་རིང་དང་ཀུན་བཟང་རྡོ་རྗེ།དཀའ་ཐུབ་རྒྱལ་སྤུན་གསུམ་གྱིས་བསྐྱར་དུ་བཞེངས།ནང་རྟེན་དུ།སྐུ་གསུང་ཐུགས་རྟེན་བྱིན་ཅན་དང་།གཟུངས་གཞུག་རིང་ཐུང་མང་པོ།གནས་ཆེན་གང་མང་གི་ས་སྣ་དང་ཆུ་སྣ།གཡུ་བྱུར་དང་མ་ཎི་སོགས་ཀྱིས་མཚོན་པའི་རིན་པོ་ཆེའི་རིགས་དང་གཏེར་རྫས་སྣ་ཚོགས་བཅས་བཞུགས།རེབ་གོང་རིག་གནས་ཐང་ཆེན་ནི།སྤྱི་ལོ་ལོར་རྨ་ལྷོ་ཁུལ་གྱི་དཔོན་པོ་ལིས་ཧྲུའུ་ཅིའི་བཀའ་དྲིན་ལ་བརྟེན་ནས་སྔོན་ཆད་ཀྱི་ཅོག་ཙེ་བར་མའི་ས་ཁྱོན་རྒྱ་ཆེ་བར་བཏང་ནས་གསར་དུ་བཞེངས།དེའི་སྟེང་རེབ་གོང་སྒྱུ་རྩལ་གྱི་མིང་དོན་མཚོན་བྱེད་དུ།རྒྱུ་གསེར་ཟངས་ལས་གྲུབ་པའི་རྗེ་བཙུན་འཕགས་མ་སྒྲོལ་མའི་སྐུ་བརྙན་གཟི་འོད་འབར་བ་མཐོ་ཚད་ལ་སྤྱི་ཁྲི་དགུ་ཙམ་ཡོད་པའི་སྐུ་འདྲ་གསུམ་དང་།རྒྱུ་རྡོ་དཀར་ལས་གྲུབ་པའི་འཇིགས་པ་བརྒྱད་སྐྱོབ་མའི་སྐུ་འདྲ་བཅས་བཞེངས་ཡོད།དེ་འདྲའི་ལོ་རྒྱུས་ཀྱི་དོན་སྙིང་ལྡན་པའི་དན་རྟགས་འདི་ལས་ང་ཚོ་བོད་མི་རིགས་ཀྱི་རིག་གནས་སྤྱི་དང་།ནང་སྒོས་རེབ་གོང་སྒྱུ་རྩལ་གྱི་ཁྱད་ཆོས་མངོན་པར་བྱས་ཡོད།དགོན་པའི་ཤར་གྱི་བསྐོར་ལམ་དུ།དམེ་ཤུལ་ནོར་མགོ་སྡེ་སྤྱི་ནས་བཞེངས་པའི་མ་ཎི་དུང་ཕྱུར་དགུ་བཅུ་ལྷག་བཞུགས་པའི་འཁོར་ཆེན་ལྷ་ཁང་དང་།སྨན་པ་འཇིགས་བྱེད་ཚེ་རིང་གིས་བཞེངས་པའི་མ་ཎི་དུང་ཕྱུར་ཉེར་གཅིག་བཞུགས་པའི་འཁོར་ཆེན་ལྷ་ཁང་།མགར་རྩེ་ཨ་ལགས་གྲུབ་པ་སྐུ་ཕྲེང་དྲུག་པ་ཤེས་རབ་དོན་གྲུབ་རྒྱ་མཚོས་བཞེངས་པའི་མ་ཎི་དུང་ཕྱུར་ཉིས་བརྒྱ་དང་བརྒྱད་བཞུགས་པའི་འཁོར་ཆེན་ལྷ་ཁང་།དམེ་ཤུལ་དཔོན་སྐོར་དང་།རྒྱ་སྡང་།མགོ་སྤྲ་བཅས་ཀྱིས་བཞེངས་པའི་ཐར་མདོ་དང་མ་ཎི་དུང་ཕྱུར་བརྒྱ་དང་བཅོ་ལྔ་བཞུགས་པའི་འཁོར་ཆེན་ལྷ་ཁང་།བསྐོར་ལམ་གྱི་ལྷོ་ཕྱོགས་སུ་བཀའ་འགྱུར་འཁོར་ཆེན་ལྷ་ཁང་དང་།སྨད་པའི་དགེ་འདུན་ཕུན་ཚོགས་ཀྱིས་བཞེངས་པའི་གསང་བདག་འཁོར་ཆེན་གྱི་ལྷ་ཁང་།ལྷོ་སྨད་དུ་དམེ་ཤུལ་དོམ་ལུང་གི་ཚེ་འདས་ལྷ་རྒྱལ་གྱི་དགེ་རྩར་བཞེངས་པའི་དམིགས་བརྩེ་མའི་འཁོར་ཆེན་ལྷ་ཁང་།བསྐོར་ལམ་གྱི་བྱང་ཕྱོགས་སུ་མ་ཎི་དུང་ཕྱུར་བཅུ་ཕྲག་ལྷག་བཞུགས་པའི་འཁོར་ཆེན་ལྷ་ཁང་།བསྐོར་མཐའ་ཡོངས་སུ་མ་ཎི་དུང་ཕྱུར་ཅན་གྱི་འཁོར་ལོ་སུམ་བརྒྱ་ཡས་མས་ཙམ་བཞུགས་པའི་མ་ཎི་གྲལ་རིང་དང་བཅས་ཡོད།